سہسوان

سہسوان  بھارت کا ایک رہائشی علاقہ جو اتر پردیش میں واقع ہے۔

 تفصیلات 
سہسوان کا رقبہ 52 مربع کلومیٹر ہے اور اس کی مجموعی آبادی 148,326 افراد پر مشتمل ہے اور 172 میٹر سطح سمندر سے بلندی پر واقع ہے۔ سہسوان بہت ہی قدیم شہر ہے۔سہسوان كے متعلق دیومالائی عقیدہ یہ ہے كہ سہسوان ’’سہس ارجن‘‘ نام سے عرف عام میں تبدیل ہو گیا ہے۔تاہم اس شہر كو مسلمان علما‏، حكماء‏، شعرا اور ادبا سے كافی شہرت ملی۔
یہاں اہل علم كی بڑی تعداد مقیم رہتی تھی‏، جو تقسیم كے سانحے كے بعد پاكستان ہجرت كر گئی۔ اسلامی علوم و فنون كے ماہرین كی بڑی تعداد یہاں مقیم تھی۔ جن كے كئی معروف محدثین و مفسرین اور متكلمین سر فہرست تھے۔ طبابت كے پیشہ سے منسلك افراد بھی بڑی تعداد میں یہاں رہے ہیں‏، جس كی وجہ سے سہسوان كو ’’یونانِ ثانی‘‘ بھی كہا جاتا ہے۔
سہسوان میں مرزا غالبؔ كے كئی شاگرد موجود تھے‏، جو شاعری كے ساتھ ساتھ طب كے پیشہ سے بھی وابستہ رہے تھے‏، ان میں تسلیم صدیقی سہسوانی كافی معروف تھے۔
علاوہ ازیں ہندوستان میں كلاسیكی موسیقی كے مشہور گھرانے ’’رام پور سہسوان گھرانہ‘‘ كی بنیاد بھی اسی شہر كے نام سے منسوب كرتے ہوئے ركھا گیا ہے۔ اس گھرانے كے بانی استاد نثار خان اسی شہر سہسوان كے تھے‏، جب كہ پدم بھوشن استاد مشتاق حسین خان كی شخصیت سے اس گھرانے كی شہرت كو چار چاند لگے۔

 مزید دیکھیے 
 بھارت
 فہرست بھارت کے شہر

 حوالہ جات